"Setswana Puotlaleletso ya Ntlha (FAL)/P1 6 DBE/Ngwanaitseele 2020 SC/NSC KAROLO YA B: TSHOBOKANYO POTSO 2 Buisa temana e e latelang (TEMANA C), mme morago o kwale tshobokanyo ka go ntsha dintlha di le SUPA ka ga go tlogela motsoko. DITAELO 1. Kwala dipolelo tse di nang le dintlha di le SUPA, mme mafoko a gago a se ke a feta masomeasupa (70). 2. Dinomoro tsa dipolelo di kwalwe go simolola ka 1–7. 3. Kwala ntlha e le NNGWE mo polelong. 4. Kwala ka mafoko a gago mo go kgonegang, mme o sa fetole bokao jwa temana. 5. Kwala palogotlhe ya mafoko a o a dirisitseng kwa bokhutlong jwa tshobokanyo. TEMANA C GO TLOGELA MOTSOKO Ba lefapha le le neng le le kgatlhanong le tiriso ya motsoko, ba tshitshinya gore fa o batla go tlogela motsoko o tshwanetse go ipha nako gore o baakanye monagano wa gago. Dira gore o kope thuso mo go balosika, ditsala le badirammogo gore ba tle ba kgone go go ema nokeng. O tshwanetse go kgona go bona dilo tse di ka go raelang go tsuba. Se nne le ditsala tse di tsamayang masigo mo toropong, gonne di ka dira gore o eletse go goga motsoko. Fa o lemoga gore o tlile go nna le matsapa fa go le serame, se boele mo go tsubeng motsoko, dira maano a a tla go thusang go efoga go tsuba motsoko jaaka go ja dimonamone, ditšhapisi le dimonamone tsa mometso. Tiriso ya dibithamini jaaka B1, B3, B6 le B9 di tla dira gore keletso ya motsoko e ngotlege, gape le tiriso ya koketso ya bithamini B Complex e ka thusa go gatelela keletso ya khabohaeterete e e isang boima jwa mmele kwa godimo. Nna le leano le le tla go thusang go efoga keletso ya go goga. Ba lefapha le le kgatlhanong le tiriso ya motsoko ba tshitshintse gore go nwa galase ya metsi, go ja maungo kgotsa go itshidilola go ka thusa mo phokotsong ya go tsuba. Iteboge ka go ijesa monate ka madi a o neng o a dirisetsa go reka motsoko. [E nopotswe go tswa mo Drum Magazine, 2018] PALOGOTLHE YA KAROLO YA B: 10 Kwalololo e ileditswe Phetla"